43. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ,  ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 7704 της 3/6 Απρ. 1989 (ΦΕΚ Β΄ 241) Σύσταση Διοικητικού Τομέα Μακροοικονομικής Πολιτικής και θέσης Ειδικού Γραμματέα στο Υπουργείο Εθνικής Οικονομίας. Έχοντας υπόψη: 1.Τις διατάξεις: α.του άρθρ. 28 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/τ.Α΄/1985), β.του άρθρ. 11 του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 37/τ.Α΄/1986), γ.του Π.Δ. 545/1988 «Οργανισμός του Υπουργείου Εθνικής Οικονομίας» (ΦΕΚ 254/ τ.Α΄/16.11.1988), 2.Την υπηρεσιακή ανάγκη, αποφασίζουμε: Ι.Στο Υπουργείο Εθνικής Οικονομίας συνιστάται Διοικητικός Τομέας Μακροοικονομικής Πολιτικής που περιλαμβάνει τις ακόλουθες υπηρεσίες: α.Διεύθυνση Μακροοικονομικής Ανάλυσης και Προγραμματισμού. β.Διεύθυνση Νομισματικών και Πιστωτικών Υποθέσεων. γ.Διεύθυνση Εποπτείας των Χρηματιστηρίων Αξιών. δ.Διεύθυνση Τιμών, Εισοδημάτων, Απασχόλησης και Κοινωνικής πολιτικής. ε.Διεύθυνση παραγωγής. ΙΙ.Στο Υπουργείο Εθνικής Οικονομίας συνιστάται μία (1) θέση Ειδικού Γραμματέα, με βαθμό 2ο της κατηγορίας των ειδικών θέσεων. Ο Ειδικός Γραμματέας θα προΐσταται στον πιο πάνω τομέα. 